กิจการร่วมค้า GUNKUL คว้างานสร้าง 3 สถานีไฟฟ้า 501.5 ลบ. รับรู้รายได้ถึงปี 64
กิจการร่วมค้า GUNKUL คว้างานสร้าง 3 สถานีไฟฟ้า 501.5 ลบ. รับรู้รายได้ถึงปี 64 เล็งเข้าร่วมประมูลโครงการของการ กฟภ.-กฟผ. กว่าหมื่นล้านบาทหนุน Backlog ทะลัก
กิจการร่วมค้า GUNKUL คว้างานสร้าง 3 สถานีไฟฟ้า 501.5 ลบ. รับรู้รายได้ถึงปี 64 เล็งเข้าร่วมประมูลโครงการของการ กฟภ.-กฟผ. กว่าหมื่นล้านบาทหนุน Backlog ทะลัก
25 ธ.ค. 2562

นายสมบูรณ์ เอื้ออัชฌาสัย กรรมการผู้จัดการ บริษัท กันกุลเอ็นจิเนียริ่ง จำกัด (มหาชน) หรือ GUNKUL เปิดเผยว่า กิจการร่วมค้าคอนซอร์เตียม จีพีดี แอนด์ เอฟอีซี ลงนามในหนังสือยืนยันการจัดจ้างและจ้างก่อสร้างสถานีไฟฟ้าสีคิ้ว 2 จังหวัดนครราชสีมา, งานจ้างก่อสร้างสถานีไฟฟ้าสูงเนิน จังหวัดนครราชสีมา และสถานีไฟฟ้าศรีสะเกษ 2 จังหวัดศรีสะเกษ จากการไฟฟ้าส่วนภูมิภาค (กฟภ.) มูลค่าสัญญาก่อสร้างรวม 501.5 ล้านบาท กำหนดก่อสร้างแล้วเสร็จพร้อมจ่ายไฟได้ภายใน 540 วัน ทยอยรับรู้รายได้ถึงปี 64
ทั้งนี้ บริษัทเตรียมเข้าร่วมประมูลโครงการต่างๆ ของการไฟฟ้าส่วนภูมิภาค (กฟภ.) และการไฟฟ้าฝ่ายผลิต (กฟผ.)  คิดเป็นมูลค่างานกว่าหมื่นล้านบาท เพื่อผลักดันรายได้และกำไรในอนาคตเติบโตได้อย่างมีศักยภาพมากยิ่งขึ้น  รวมถึงหนุนงานก่อสร้างในมือ (Backlog) ให้เพิ่มมากขึ้น จากปัจจุบันอยู่ที่ 10,000 ล้านบาท